ร้านตู้กับข้าวร้านนี้เป็นร้านที่ตั้งอยู่ในซอยวัดอุโมงค์แถวๆหลังมหาวิทยาลัยเชียงใหม่ค่ะ
แถวนี้มีหอพักค่อนข้างเยอะเลยค่ะ จะมีเด็กๆมานั่งทานกันเยอะมากเลย
ตัวร้านค่อนข้างกว้างนะคะ มีทั้งที่นั่งโต๊ะเล็ก โต๊ะใหญ้ให้เลือก 
อากาศด้านนอกค่อนข้างร้อนแต่ในตัวร้านก็ไม่ได้ร้อนมากนะคะ มีพัดลมพัดกันให้เย็นสบายเลย

ร้านนี้จะมีไอเดียเก๋ๆตรงที่ ทางร้านจะบอกไว้ค่ะว่ามีวัตถุดิบอะไรบ้างในวันนี้
เราสามารถสั่งได้จากวัตถุดิบที่มีเลยค่ะ สามารถเอาไปทำได้หมดทั้งผัดกระเพรา ผัดพริกแกง
หรือผัดกระเทียมพริกไทยก็ว่าไปแล้วแต่ความชอบค่ะ มาดูที่วัตถุดิบดีกว่าค่ะว่ามีอะไรบ้าง

จำพวกเนื้อจะมีเป็นหมูสับ หมูชิ้น หมูป่า ไก่ ปลา หมูกรอบ และพวกลูกชิ้น ปูอัด หมูยอ ฯลฯ
และพวกเส้นๆอย่างเช่น เส้นมักกะโรนี เส้นสปาเก็ตตี้ วุ้นเส้น มาม่า
และพวกผักต่างๆก็จะมีบอกค่ะ เช่น คะน้า แครอท กะหล่ำปลี หอมหัวใหญ่
เวลาสั่งก็เขียนได้เลยค่ะว่าต้องการผัดแบบไหนใส่อะไรบ้าง หรือจะเพิ่มไข่ดาว ไข่เจียวก็ได้ค่ะ
เมนูแนะนำก็จะมีเป็น ข้าวหน้าแฮมไข่เยิ้ม ข้าวกระเพราแฮมคลุกไข่ 
แต่เพื่อนแนะนำมาค่ะว่า ข้าวกระเพราะวุ้นเส้นอร่อย ได้สั่งมาลองแล้วก็อร่อยจริงค่ะ

ราคาก็ไม่แพงด้วยค่ะเป็นร้านกับข้าวธรรมดาที่แฝงไปด้วยความหลากหลายของเมนู
ที่ต้องให้คอยคิดได้ว่า "จะทานอะไรดีนะ" แบบนี้เลยละ
